**Ա Մ Փ Ո Փ Ա Թ Ե Ր Թ**

**«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Նախարարության անվանումը** | **Առարկություն, առաջարկության բովանդակությունը** | **Եզրակացություն** | **Կատարված փոփոխությունները** |
| **1** | **2** | **3** | **4** |
| ՀՀ Կրթության, գիտության, մշակույթի և սպորտի նախարարություն  15.01.2020թ. թիվ 01/14.2/474-20 գրություն | Նախարարությունը սկզբունքորեն առարկություն չունի որոշման նախագծի վերաբերյալ:  Միաժամանակ, ուսումնասիրությամբ պարզվել է, որ նշված տարածքում առկա են որոշ շենք-շինությունններ և այգիներտնօրինող սուբյեկտներ(անօրինական), զոհված ազատամարտիկների հիշատակին նվիրված հուշարձան*,* որոնց առկայությունը առաջացնում է լրացուցիչ պարտավորություններ պետական մարմինների համար, ինչի պատճառով որոշման նախագիծը անհրաժեշտ է ևս մեկ անգամ քննարկել Գորիս համայնքի հետ՝ վերոնշյալ խնդիրները բացառելու նպատակով: | Ընդունվել է ի գիտություն:  Չի ընդունվել: | Գորիս համայնքի հետ լրացուցիչ քննարկման անհրաժեշտություն չկա, քանի որ սույն որոշման նախագիծը նախապատրաստվել է հիմք ընդունելով ՀՀ մշակույթի նախարարության պատմամշակութային ժառանգության գիտահետազոտական կենտրոնի կողմից կազմված և ՀՀ մշակույթի նախարարի կողմից 26.02.2019թ. հաստատված «Գյուղատեղի Խնձորեսկ, միջնադար, 20-րդ դար» պատմության և մշակույթի անշարժ հուշարձանի պահպանական գոտիները (ներառված է որոշման նախագծի փաթեթում): |
| ՀՀ ֆինանսների նախարարություն  16.01.2020թ. թիվ 01/8-2/391-2020 գրություն | Առաջարկություններ չունեն: |  |  |
| ՀՀ արդարադատության նախարարություն  04.02.2020թ. թիվ 01/27.1/4671-2020  գրություն | 1. «Որպես նվիրատվություն գույք ընդունելու և գույք ամրացնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրից անհարկի կրկնությունից խուսափելու համար անհրաժեշտ է հանել կրկնվող «գույք» բառը:  2. Նախագծի 4-րդ կետն անհրաժեշտ է հանել՝ ելնելով «Նորմատիվ իրավական ակտերի մասին» օրենքի 23-րդ հոդվածի 6-րդ մասի պահանջներից:  2. Նախագծին կից ներկայացված հավելվածի «2019» թիվն անհրաժեշտ է փոխարինել «2020» թվով: | Ընդունվել է:  Ընդունվել է:  Ընդունվել է: | Փոփոխությունը կատարվել է:  Փոփոխությունը կատարվել է:  Փոփոխությունը կատարվել է: |
| ՀՀ կադաստրի կոմիտե | Նախագծին կից հավելվածում ներկայացված ցանկի 6-րդ սյունակում «Կադաստրային արժեքը» բառից հետո լրացնել «սահմանված ՀՀ կառավարության 24.12.2003 թ.-ի N 1746-Ն որոշմամբ» բառերը, քանի որ ցանկի 6-րդ սյունակում նշված հողամասի կադաստրային արժեքները հաշվարկված են այդ որոշմամբ և հիմք են հանդիսանում պետական և համայնքային սեփականություն հանդիսացող հողամասերի օտարման և վարձակալության տրամադրման համար: | Ընդունվել է: | Փոփոխությունը կատարվել է: |